《登湖山楼（楼在齐山）》
明代·许宗鲁

近郭危楼俯碧湍，倦游孤客倚朱阑。
淮肥山色尊前出，吴楚江流画里看。
旅思逢秋增短鬓，乡心随雁过长安。
黄花白酒登高日，玉笛金笳起暮寒。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。